<classify> WAKATI Mkuu wa Mkoa wa Tabora Agrey Mwanri akikabidhi uniti 100 za damu salama kwa ajili ya kusaidia majeruhi wa ajali ya moto katika Hospitali ya Taifa ya Muhimbili MNH, jijini Dar es Salaam majeruhi mmoja amefariki usiku wa kuamkia leo Jumamosi.Hii ina maana kuwa waliofariki kutokana na ajali ya lori la mafuta ya petroli iliyotokea wiki iliyopita, Agosti 10, 2019, eneo la Msamvu mkoani Morogoro hadi kufikia leo Jumamosi Agosti 17, 2019 kufikia 94.Mkuu wa Kitengo cha Mawasiliano MNH, Aminiel Aligaesha akitoa tarifa jana alisema kwa sasa wamesalia majeruhi 20 kati ya 46 waliopokelewa hospitalini hapo kutoka Hospitali ya Rufaa ya Morogoro.Alisema majeruhi wote wapo chumba cha uangalizi maalum ICU chini ya jopo la Madaktari wa Muhimbili na Jeshi la Wananchi JWTZ kutoka Lugalo, Dar es Salaam.Alisema mbali na vifo hivyo, majeruhi waliolazwa hospitali ya Morogoro wameongezeka kutoka 16 hadi 17 baada ya mmoja aliyekuwa ameruhusiwa nyumbani kurejea hospitali kutokana na kutojisikia vizuri.Naye Meneja wa Taifa wa Mpango wa Damu Salama, Dk Magdalena Lyimo alikabidi uniti 100, MNH kwa niaba ya Mkuu wa Mkoa wa Tabora, Agrey Mwanri.Alisema uniti hizo 100 zimepatikana baada ya mkuu huyo wa Tabora kuhamasisha wananchi wake kuchangia damu kwa ajili ya kuokoa maisha ya majeruhi wa Moto na wagonjwa wengine wenye huitaji.Alisema mpaka sasa kupitia MNH unit 611 za damu salama zimekusanywa toka zoezi hilo lilipoanza Jumamosi iliyopita Agosti 12. Alisema majeruhi wa moto wanatumia chupa 200 hadi 250 kwa siku na kuwataka Watanzania kuendelea kujitokeza kuchangia damu.  <topic>: kitaifa 